**Film alb-negru**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

viața-i un film alb-negru

fără subtitrare

mi-am luat un dicționar second-hand

să pot traduce

feeling-urile de pugilist în ringul fără măști

vorbesc fluent dialectul tăcerii

învățat în pauzele publicitare

când savuram iluzii cu pop-corn

închid ochii și mă visez protagonista

unui film déjà-vu cu încasări mari

îngeri cinefili îmi suflă

replici memorabile

le spun c-un accent inconfunfabil

revoluționand lumea interioară

sentimentele nuanțate sunt

interzise minorilor

pot fi trăite doar cu acordul inimii

rog toamna să-mi aștearnă

covorul roșu

să pot trece triumfătoare clipele...